Иван Вазов
Когато ида в Балкана…

chitanka.info

Когато ида в Балкана

в ония тъмни дъбрави,

сърце ми бързо ще сети

свобода, лекост и здраве.

Над мен си гледам небето,

пространства волни, широки,

под мен полята зелени,

долини хладни, дълбоки.

Душата бива там чиста

без яд, без грижи, без страсти.

В недрата твои, природо,

таи се чистото щастье!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.